open-index/open-wikipedia-markdown huggingface dataset:
Μπενζαμέν Ανγκουά

Ο **Μπρου Μπενζαμέν Ανγκουά** (γαλλικά: *Brou Benjamin Angoua,* γενν. στις 28 Νοεμβρίου 1986) είναι Ιβοριανός ποδοσφαιριστής, ο οποίος αγωνίζεται ως κεντρικός αμυντικός για τη Σταντ Μπριοσέν. Έχει εκπροσωπήσει την Εθνική Ακτής Ελεφαντοστού στους Ολυμπιακούς Αγώνες και στο Κύπελλο Εθνών Αφρικής. 

## Σταδιοδρομία σε συλλόγους
Γεννημένος στην Ανιαμά, ξεκίνησε τη σταδιοδρομία του με την τοπική ομάδα Τουμοντί. Έπαιξε επίσης στην Αφρικά Σπορ Νασιονάλ του Πρωταθλήματος Ακτής Ελεφαντοστού. 

Ύστερα από δύο σεζόν με την ομάδα, μετακόμισε στο εξωτερικό για να παίξει με την ουγγρική Χόνβεντ Βουδαπέστης. Αγωνίστηκε για τέσσερα χρόνια στην ομάδα, πραγματοποιώντας πάνω από 90 συμμετοχές. 

Το 2010, μετακόμισε στη Γαλλία για να αγωνιστεί με τη Βαλανσιέν. Μετά από μια περίοδο 4,5 σεζόν στην ομάδα, μετακινήθηκε στη Γκανγκάμπ στις 15 Ιουλίου 2014. Μετά από δυόμισι χρόνια στη Βρετάνη, υπέγραψε συμβόλαιο με την αμερικανική Νιου Ίνγκλαντ Ρεβολούσιον, ως δανεικός για ένα έτος. Ο δανεισμός του δεν επεκτάθηκε ύστερα από το τέλος της σεζόν 2017. 

Στις 30 Δεκεμβρίου 2018, υπέγραψε συμβόλαιο 1,5 έτους με το Λεβαδειακό της Σούπερλιγκ.

Στις 31 Ιουλίου 2020, υπέγραψε συμβόλαιο με τη Σταντ Μπριοσέν της Σαμπιονά Νασιονάλ.

## Εθνική ομάδα
Εκπροσώπησε την Εθνική Ακτής Ελεφαντοστού U23 στους Ολυμπιακούς Αγώνες του 2008, χάνοντας στους προημιτελικούς από τη Νιγηρία. 

Στις 18 Νοεμβρίου 2009, έκανε το ντεμπούτο του με την Εθνική Ανδρών στην ισοπαλία 2-2 με τη Γερμανία, περνώντας ως αλλαγή  στη θέση του Σεΐκ Ισμαέλ Τιοτέ. Σημείωσε το πρώτο του γκολ σε μία φιλική νίκη με 2-0 εναντίον της Ρουάντα, σκοράροντας στο 90ο λεπτό. Ήταν μέλος της Εθνικής Ομάδας στο Κύπελλο Εθνών Αφρικής του 2010 και στο Παγκόσμιο Κύπελλο του 2010, αλλά δεν είχε καμία συμμετοχή σε κάποιο από τις δύο διοργανώσεις. Είχε μία συμμετοχή με την Εθνική Ομάδα στο Κύπελλο Εθνών Αφρικής του 2012, ως αλλαγή του Ιγκόρ Λολό, στη νίκη με 2-0 επί της Ανγκόλας.

## Παραπομπές


## Εξωτερικοί σύνδεσμοι
*   
*   
* Προφίλ στο kicker.de
* 

Κατηγορία:Ιβοριανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ολυμπιακής ομάδας Ακτής Ελεφαντοστού
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Ποδοσφαιριστές Κυπέλλου Εθνών Αφρικής 2012
Κατηγορία:Ποδοσφαιριστές Αφρικά Σπορ Νασιονάλ
Κατηγορία:Ποδοσφαιριστές Χόνβεντ Βουδαπέστης
Κατηγορία:Ποδοσφαιριστές Α΄ Κατηγορίας Ουγγαρίας
Κατηγορία:Ποδοσφαιριστές Βαλανσιέν ΦΚ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Ποδοσφαιριστές Νιου Ίνγκλαντ Ρεβολούσιον
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Σαμπιονά Νασιονάλ
Άντναν Σετσέροβιτς

Ο **Άντναν Σετσέροβιτς** (*Adnan Šećerović,* γενν. 1 Δεκεμβρίου 1991) είναι Βόσνιος επαγγελματίας ποδοσφαιριστής, ο οποίος αγωνίζεται ως κεντρικός μέσος για την ΑΕΛ. 

## Σταδιοδρομία
Έχει αγωνιστεί στην Ολλανδία με τις: Ρόντα, Ναϊμέχεν, Φορτούνα Σίταρντ και Μάαστριχτ.  

Τη σεζόν 2014-15, αγωνίστηκε στη βοσνιακή Σλομπόντα Τούζλα και την αυστριακή Αούστρια Λούστεναου.  

Τον Ιούλιο του 2015, υπέγραψε στη ΦΚ Ράντνικ Μπιγέλγινα,  με την οποία κέρδισε το Κύπελλο Βοσνίας και Ερζεγοβίνης 2015-16.  

Ακολούθως, έπαιξε στις βοσνιακές ομάδες: Ζελιέζνιτσαρ Σαράγεβο από το 2016 έως το 2017, την Μλάντοστ Ντόμποϊ Κάκανι από το 2017 έως το 2018 και την ΦΚ Τούζλα Σίτι το 2018.  

Στις 17 Δεκεμβρίου 2018, υπέγραψε συμβόλαιο διάρκειας 2,5 ετών με την ΑΕΛ. 

## Διεθνής σταδιοδρομία
Στις 1 Φεβρουαρίου 2018, αγωνίστηκε στο φιλικό αγώνα της Εθνικής Βοσνίας και Ερζεγοβίνης εναντίον της Εθνικής Η.Π.Α., μπαίνοντας ως αλλαγή στο 75ο λεπτό, χωρίς να καταφέρει να βοηθήσει την ομάδα του να αποφύγει την ήττα με 1-0.

## Διακρίσεις

### Ομαδικές

; Ράντνικ Μπιγέλγινα 

*Κύπελλο Βοσνίας και Ερζεγοβίνης: 2015-16

## Παραπομπές


## Εξωτερικοί σύνδεσμοι

* Voetbal Διεθνές προφίλ   
*Προφίλ στο transfermarkt.com

Κατηγορία:Βόσνιοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Ποδοσφαιριστές Ρόντα ΓΚ
Κατηγορία:Ποδοσφαιριστές Ν.Ε.Κ.
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Φορτούνα Σίταρντ
Κατηγορία:Ποδοσφαιριστές ΜΦΦ Μάαστριχτ
Κατηγορία:Ποδοσφαιριστές ΦΚ Σλομπόντα Τούζλα
Κατηγορία:Ποδοσφαιριστές Πρέμιερ Λιγκ Βοσνίας και Ερζεγοβίνης
Κατηγορία:Ποδοσφαιριστές ΣΚ Αούστρια Λούστεναου
Κατηγορία:Ποδοσφαιριστές ΦΚ Ράντνικ Μπιγελγίνα
Κατηγορία:Ποδοσφαιριστές Ζελιέζνιτσαρ Σαράγεβο
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Ολλανδία
Βουλευτικές εκλογές 2018 στο Εσουατίνι

**Γενικές εκλογές** διεξήχθησαν στο Εσουατίνι στις 18 Αυγούστου και 21 Σεπτεμβρίου 2018. Ήταν οι πρώτες εκλογές μετά τη μετονομασία της Σουαζιλάνδης σε Εσουατίνι.

## Εκλογικό σύστημα
Η Συνέλευση του Εσουατίνι αποτελείται από 59 εκλεγμένους βουλευτές (σε 2 γύρους) και μέχρι 10 ακόμα, που επιλέγονται από τον Βασιλιά (Ngwenyama). Ο πρώτος γύρος των εκλογών διενεργείται σε καθένα από τα 385 παραδοσιακά βασίλεια (chiefdoms) για την επιλογή ενός υποψηφίου που θα προκριθεί στον δεύτερο γύρο μεταξύ 3 και 20 υποψηφίων από κάθε παραδοσιακό βασίλειο.  Στον δεύτερο γύρο, η χώρα υποδιαιρείται σε 59 εκλογικές περιφέρειες (αυξημένες από τις 55 των εκλογών του 2013). Ο καθένας από τους νικητές των προκριματικών εκλογών κατέρχεται ως υποψήφιος στην εκλογική περιφέρεια που καλύπτει το παραδοσιακό του βασίλειο. Σε αμφότερους τους γύρους λειτουργεί το πλειοψηφικό σύστημα, με το σύνολο των υποψηφίων να κατέρχονται ως ανεξάρτητοι.

## Προκριματικές εκλογές
Ο πρώτος γύρος έγινε στις 24 Αυγούστου 2018 με 156.973 ψηφοφόρους επί συνόλου 544.310 εγγεγραμμένων, να ασκούν το εκλογικό τους δικαίωμα. Κατά συνέπεια, το ποσοστό συμμετοχής ήταν 28,83%, κάτι που υποδηλώνει ισχνή υποστήριξη στην εκλογική διαδικασία. Οι ανωτέρω αριθμοί αφαιρέθηκαν από τον δικτυακό τόπο της εκλογικής επιτροπής της χώρας.

## Δεύτερη φάση
Η εκλογική επιτροπή αποκάλυψε σύντομα τα ονόματα των 59 νικητών έπειτα από τη διεξαγωγή της δεύτερης φάσης των εκλογών. Το 2013 τα αποτελέσματα δεν είχαν δημοσιοποιηθεί ποτέ. Έπειτα από τις εκλογές ο βασιλιάς Μσουάτι Γ΄ διόρισε 6 μέλη της βασιλικής οικογένειας στη Συνέλευση (House of Assembly) και άλλα 8 στη Γερουσία (Senate).

## Παραπομπές


2018
Εσουατινι
Αμπρόουζ Μαντβούλο Ντλαμίνι

O **Αμπρόουζ Μαντβούλο Ντλαμίνι** (Ambrose Mandvulo Dlamini, 5 Μαρτίου 1968-13  Δεκεμβρίου 2020) ήταν ανώτατο διοικητικό στέλεχος επιχείρησης από το Εσουατίνι και ο 10ος πρωθυπουργός της χώρας. Προτού διοριστεί, υπηρέτησε ως διευθύνων σύμβουλος της
MTN Swaziland.

## Πρωθυπουργία
Στις 27 Οκτωβρίου 2018 ο βασιλιάς Μσουάτι Γ΄ ανακοίνωσε στη διάρκεια βασιλικής σύσκεψης (kraal) στην Λομπάμπα ότι ο Ντλαμίνι θα γίνει ο επόμενος πρωθυπουργός της χώρας και θα αντικαταστήσει τον Μπαρνάμπας Σιμπουσίζο Ντλαμίνι, ο οποίος είχε πεθάνει τον προηγούμενο μήνα, έπειτα από τις εκλογές του 2018. Ο Ντλαμίνι δεν είχε καμία προηγούμενη εμπειρία στην πολιτική.

Απεβίωσε από COVID-19 σε ηλικία 52 ετών στις 13 Δεκεμβρίου 2020..

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Εσουατίνι
Τζων Παπαλόιζου

Ο **Τζων Κρίστοφερ Παπαλόιζου** (*John Christopher Baillie Papaloizou*, γενν. 1947) είναι Βρετανός θεωρητικός φυσικός και αστρονόμος, ελληνοκυπριακής καταγωγής από την πλευρά του παππού του. Διδάσκει ως καθηγητής στο Τμήμα Εφαρμοσμένων Μαθηματικών και Θεωρητικής φυσικής (DAMTP) του Πανεπιστημίου του Κέιμπριτζ.

Ο Παπαλόιζου πήρε το διδακτορικό του το 1972 από το Πανεπιστήμιο του Σάσσεξ υπό την επίβλεψη του Ρότζερ Τάυλερ (Roger John Tayler, 1929-1997). Ο τίτλος της διδακτορικής διατριβής του ήταν *Η δονητική αστάθεια σε αστέρες μεγάλης μάζας* (*The Vibrational Instability in Massive Stars*).

## Ερευνητικό έργο
Ο Παπαλόιζου ασχολείται με τη θεωρία των δίσκων προσαυξήσεως, ιδίως με την εφαρμογή της στη δημιουργία πλανητών. 

Μαζί με τον συνάδελφό του στο Κέιμπριτζ Τζιμ Πρινγκλ ανεκάλυψαν το 1984 τη λεγόμενη «αστάθεια Papaloizou-Pringle». Σύμφωνα με αυτή, τοροειδείς ή μη δίσκοι προσαυξησεως σε ανισοτροπικά αστρικά συστήματα με σταθερή ειδική στροφορμή, είναι ασταθείς σε μη συμμετρικά ως προς τον άξονά τους modes ολικών ταλαντώσεων. O Παπαλόιζου συνεισέφερε επίσης αρκετά σε διάφορα άλλα θέματα, όπως στην ακτινική αστάθεια τροχιάς, στους τοροειδείς τρόπους ταλαντώσεως σε αστέρες και διάφορες άλλες αστάθειες σε δίσκους προσαυξήσεως.

## Τιμητικές διακρίσεις
* Εκλογή ως εταίρου της Βασιλικής Εταιρίας (2003)
* Βραβείο Brouwer 2004 της Αμερικανικής Αστρονομικής Εταιρείας
* Ο αστεροειδής 17063 Παπαλόιζου (Papaloizou), που ανακαλύφθηκε το 1999, ονομάσθηκε έτσι προς τιμή του.

## Παραπομπές


## Εξωτερικοί σύνδεσμοι
* Ιστοσελίδα της Ομάδας Αστροφυσικής Δυτου Fluid Dynamics and Non-linear Patterns - Group Home Page

Κατηγορία:Άγγλοι αστρονόμοι
Κατηγορία:Άγγλοι φυσικοί
Κατηγορία:Εταίροι της Βασιλικής Εταιρείας
Κατηγορία:Πρόσωπα κυπριακής καταγωγής
Κατηγορία:Άγγλοι ελληνικής καταγωγής
Τεχνικό Επιμελητήριο Ελλάδος

Το **Τεχνικό Επιμελητήριο Ελλάδος** (TEE-TCG) είναι ο ελληνικός επαγγελματικός οργανισμός που λειτουργεί ως επίσημος τεχνικός σύμβουλος του ελληνικού κράτους και είναι υπεύθυνος για την απονομή επαγγελματικών αδειών σε όλους τους μηχανικούς που εργάζονται στην Ελλάδα. Πρόκειται για δημόσια νομική οντότητα με εκλεγμένη διοίκηση, εποπτευόμενη από το Υπουργείο Περιβάλλοντος, Χωροταξίας και Δημοσίων Έργων. Το Τεχνικό Επιμελητήριο της Ελλάδας είναι μέλος του Ευρωπαϊκού Συμβουλίου Εφαρμοσμένων Επιστημών και Μηχανικών.

Ιδρύθηκε το 1923 από τους αποφοίτους του Εθνικού Μετσόβιου Πολυτεχνείου.

## Παραπομπές


Κατηγορία:Επαγγελματικές ενώσεις στην Ελλάδα
Μάριος Γιαννάκου

O **Mάριος Γιαννάκου** (γεν. 28 Μαρτίου 1992) είναι αθλητής υπεραποστάσεων και εξερευνητής. Έχει ανέβει στην ψηλότερη κορυφή του κόσμου, το Έβερεστ, έχει διακριθεί σε αγώνες υπεραποστάσεων στον κόσμο ανάμεσά τους στον αγώνα 150 χιλιομέτρων στην Αρκτική και του μεγαλύτερου υπερμαραθωνίου ερήμου στον κόσμο μήκους 270 χιλιομέτρων στην έρημο Αλ Μαρμούμ. Είναι ομιλητής παρακίνησης ,παρακινώντας τους ανθρώπους να αλλάξουν συνήθειες και τρόπους ζωής. Έχει μιλήσει στο δημοφιλές συνέδριο ομιλητών της TEDx, στο Παγκόσμιο Συνέδριο Antibullying και σε πλήθος άλλων ομιλιών.

Είναι ένα από τα 14 άτομα στον κόσμο που τερμάτισαν τον Φεβρουάριο του 2018 τον αγώνα 150 χιλιομέτρων στην Αρκτική και ένας από τους 18 αθλητές που τερμάτισαν τον αγώνα 270 χιλιομέτρων στην έρημο. Είναι κάτοχος ηλικιακού ρεκόρ στον μεγαλύτερο υπερμαραθώνιο ερήμου στον κόσμο τον Δεκέμβριο του 2018 ενώ τον Φεβρουάριο του 2020 ολοκλήρωσε τον αγώνα 250 χιλιομέτρων στην ζούγκλα της Κεντρικής Αμερικής . Επιπλέον είναι κάτοχος του ηλικιακού ρεκόρ στον ιστορικότερο αγώνα 100 μιλίων στην Ελλάδα και στον δέυτερο παλαιότερο στην Ευρώπη του αγώνα *ROUT CLASSIC 100 MILES*. Τον Μαρτιο του 2022 συμμετείχε στον αγώνα 500 χιλιομέτρων στην Αρκτική *Lapland Arctic Ultra* τον οποίο και ολοκλήρωσε μετά από 8 ημέρες συνεχόμενης προσπάθειας μαζί με τον αμερικάνο αθλητή Russ Reinbolt.

Τον Οκτώβριο του 2020 ανέβασε στην κορυφή του Ολύμπου την Ελευθερία Τόσιου , το πρώτο άτομο με παραπληγία που κατακτά την υψηλότερη κορυφή των Βαλκανίων, γεγονός που καλύφθηκε από τα διεθνή μέσα.

Στις 19 Μαΐου 2023 ανέβηκε στην ψηλότερη κορυφή του κόσμου, το Έβερεστ, στα 8848 μέτρα. Η συνολική διάρκεια της αποστολής κράτησε περίπου 2 μήνες. Στο τελικό στάδιο της αποστολής έπαθε κρυοπαγήματα στα κάτω άκρα.   

Ασχολείται επιπλέον με τη ζωγραφική, την ποίηση και τη συγγραφή, ενώ είναι αρθρογράφος στην ιστοσελίδα *Εναλλακτική Δράση* και στο περιοδικό iRun. 

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Έλληνες αθλητές υπεραποστάσεων
Νικόλαος Σταμπολίδης

Ο **Νικόλαος (Νίκος) Χρ. Σταμπολίδης** (γέν. 1951 Χανιά) είναι Έλληνας αρχαιολόγος που ειδικεύεται στην αρχαιολογία των γεωμετρικών και αρχαϊκών χρόνων.

## Βίος
Ο Νικόλαος Σταμπολίδης γεννήθηκε και μεγάλωσε στα Χανιά της Κρήτης. Οι γονείς του ήταν πρόσφυγες που έφθασαν στην Ελλάδα μετά την ανταλλαγή πληθυσμών του 1923.

Σπούδασε αρχαιολογία στο Αριστοτέλειο Πανεπιστήμιο Θεσσαλονίκης (Τμήμα Ιστορίας και Αρχαιολογίας) το 1974. Κατόπιν έκανε μεταπτυχιακές σπουδές στο Πανεπιστήμιο της Βόννης (1975-1978) και ολοκλήρωσε το διδακτορικό του στη Θεσσαλονίκη (1979) ως μαθητής του Μανόλη Ανδρόνικου. Το 1984 εξελέγη Λέκτωρ στο Πανεπιστήμιο Κρήτης, όπου διατέλεσε Καθηγητής Κλασικής Αρχαιολογίας μέχρι τη συνταξιοδότησή του. Έχεις ανασκάψει αρχαιολογικές θέσεις στη Βεργίνα, τη Χαλκιδική, τη Ρόδο και την Κρήτη. Από το 1985, ασχολείται με την ανασκαφή της αρχαιολογικής θέσης της Ελεύθερνας. Διετέλεσε, επίσης, διευθυντής του Μουσείου Κυκλαδικής Τέχνης στην Αθήνα και είναι μέλος του Κεντρικού Αρχαιολογικού Συμβουλίου της Ελλάδας. Τον Ιούνιο του 2021 ορίστηκε νέος διευθυντής του Μουσείου Ακρόπολης.

## Αριστεία και βραβεύσεις
* Μέλος του Γερμανικού αρχαιολογικού Ινστιτούτου (DAI)
* Ταξιάρχης του Τάγματος του Φοίνικος της Ελληνικής Δημοκρατίας

## Δείτε επίσης
*Αρχαία Ελεύθερνα
*Μουσείο Αρχαίας Ελεύθερνας
*Μουσείο Κυκλαδικής Τέχνης

## Σημειώσεις παραπομπές

## Εξωτερικοί σύνδεσμοι
*Greek archaeologist Nikos Stampolidis, The Financial Times, 1.5.2015
*Νίκος Σταμπολίδης: Τα μουσεία πρέπει να είναι τα σχολεία της κοινωνίας, Καθημερινή, 30.12.2013
*Museum of Ancient Eleutherna 

Κατηγορία:Έλληνες αρχαιολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Πανεπιστημίου Κρήτης
Ισημερινή Αφρική

μικρογραφία| Παγκόσμιος χάρτης που δείχνει την τοποθεσία του Ισημερινού.
**Ισημερινή Αφρική** είναι ένας διφορούμενος όρος, που χρησιμοποιείται μερικές φορές για να αναφερθεί στην τροπική Αφρική ή στην τροπική ζώνη της Υποσαχάριας Αφρικής που διασχίζεται από τον Ισημερινό. 

## Δείτε επίσης
* Κεντρική Αφρική 
* Γαλλική Ισημερινή Αφρική 
* Τροπική ζώνη 

## Παραπομπές


## Εξωτερικοί σύνδεσμοι
*  
*  

Κατηγορία:Γεωγραφία της Αφρικής
Κατηγορία:Κεντρική Αφρική
Ιναγιατουλάχ Χαν

Ο **Ιναγιατουλάχ Χαν Σεράτζ** (20 Οκτωβρίου 1888 – 12 Αυγούστου 1946) ήταν Βασιλιάς του Αφγανιστάν για τρεις ημέρες τον Ιανουάριο του 1929. Ήταν γιος του πρώην Εμίρη του Αφγανιστάν, Χαμπιμπουλάχ Χαν. Η σύντομη βασιλεία του Ιναγιατουλάχ ολοκληρώθηκε με την εκθρόνισή του.

Τα μεσάνυχτα της 14ης Ιανουαρίου 1929, ο Αμανουλάχ Χαν διαβίβασε τη διακυβέρνηση του βασιλείου στον αδελφό του Ιναγιατουλάχ Χαν και προσπάθησε κρυφά να διαφύγει από την Καμπούλ στην Κανταχάρ. Ο Χαμπιμπουλάχ Καλακανί και οι ακόλουθοί του καταδίωξαν τη Rolls Royce του Αμανουλάχ έφιπποι, αλλά ο Αμανουλάχ κατάφερε να διαφύγει.

Με τον Αμανουλάχ να έχει διαφύγει, ο Καλακανί έστειλε τελεσίγραφο στον βασιλιά Ιναγιατουλάχ ώστε αυτός να παραιτηθεί ή να προετοιμαστεί για πόλεμο. Η αντίδραση του Ιναγιατουλάχ ήταν πως ο ίδιος δε ζήτησε ποτέ ούτε επιθυμούσε να είναι βασιλιάς και συμφώνησε να εκθρονιστεί και να ανακηρύξει τον Καλακανί ως βασιλιά στις 18 Ιανουαρίου 1929. Ο Ιναγιατουλάχ αποχώρησε από το Αφγανιστάν με αεροσκάφος της Βασιλικής Πολεμικής Αεροπορίας του Ηνωμένου Βασιλείου και πέρασε το υπόλοιπο της ζωής του σε εξορία, αρχικά στις Βρετανικές Ινδίες και έπειτα στην Τεχεράνη μέχρι τον θάνατό του το 1946.

## Παραπομπές



Κατηγορία:Βασιλείς του Αφγανιστάν
Τζέιμς Γιαννόπουλος

Ο **Τζέιμς Γιαννόπουλος** (*James N. Gianopulos)* είναι Ελληνοαμερικανός επιχειρηματίας. Είναι πρόεδρος και διευθύνων σύμβουλος της Paramount Pictures. 

## Πρώιμη ζωή
Γεννήθηκε το 1952 στο Μπρούκλιν της Νέας Υόρκης. Είναι Ελληνοαμερικανός δεύτερης γενιάς. Αποφοίτησε από το Πανεπιστήμιο της Βοστώνης με πτυχίο Bachelor of Arts το 1973. Το 1976, έλαβε Διδακτορικό στη Νομική από το Πανεπιστήμιο του  Φόρνταμ και ένα πρόγραμμα LLM από το Πανεπιστήμιο της Νέας Υόρκης.

## Καριέρα
Ξεκίνησε την καριέρα του ως εργαζόμενος, στην Paramount Pictures και στη Lorimar Television. Στη συνέχεια εργάστηκε στο τμήμα Διεθνών Διανομών της Fox Filmed Entertainment.   

Ήταν συμπρόεδρος της Fox Filmed Entertainment με τον Τομ Ρόθμαν από το 2000 έως το 2012.    Το 2006, η ομάδα Γιαννόπουλος και Ρόθμαν είχε προωθήσει είκοσι ταινίες που απέφεραν κέρδη πάνω από 100 εκατομμύρια $ στην εγχώρια αγορά (124 εκατομμύρια $ σε τρέχοντα δολάρια )  και 26 ταινίες που απέφεραν 100 εκατομμύρια $ σε διεθνές επίπεδο (124 εκατομμύρια $ σε τρέχοντα δολάρια ) .  

Ανέλαβε ως μοναδικός πρόεδρος της Fox το 2012. Σε αυτή τη θέση, υπηρέτησε ως επικεφαλής των 20th Century Fox, Fox Searchlight, Fox 2000, Fox Animation/Studios Blue Sky, Fox International Productions και Fox Home Entertainment. Έχει υποστηρίξει μια στενότερη συνεργασία μεταξύ του Χόλυγουντ και της Σίλικον Βάλεϊ, ειδικά όσον αφορά τις προσπάθειες κατά της πειρατείας. 

Είναι μέλος του Διοικητικού Συμβουλίου της Motion Picture & Television Fund.  Είναι επίσης μέλος του Διοικητικού Συμβουλίου του Ιδρύματος X Prize, καθώς και του Διοικητικού Συμβουλίου της Επιτροπής Τεχνολογίας και Ψυχαγωγίας του Πανεπιστημίου της Νότιας Καλιφόρνιας. 

Το 2013 έγινε μέλος του USC's School of Cinematic Arts Board of Councilors. 

Τον Μάρτιο του 2017, διορίστηκε Πρόεδρος και Διευθύνων Σύμβουλος της Paramount Pictures, μετά την απόλυση του αείμνηστου Μπραντ Γκρέϊ. Ανέλαβε τα καθήκοντά του στις 3 Απριλίου 2017.Στην συγκεκριμένη θέση παρέμεινε μέχρι και τον Σεπτέμβριο του 2021, όπου τον διαδέχτηκε στην θέση αυτήν ο Μπραίαν Ρόμπινς.

## Προσωπική ζωή
Είναι παντρεμένος με την Άννα Γιαννόπουλος. Έχουν τρεις κόρες που ονομάζονται Αλέξα, Νίκι και Μίμι. 

## Παραπομπές


## Εξωτερικοί σύνδεσμοι

*   

  
Κατηγορία:Αμερικανοί ελληνικής καταγωγής
Κατηγορία:Αμερικανοί επιχειρηματίες
Γλώσσα Μον

μικρογραφία
Η **γλώσσα Μον** (Μον: ဘာသာမန် - φεϊσάα μον, Βιρμανικά: မွန်ဘာသာစကား - μον μπάσα) είναι Αυστροασιατική γλώσσα που ομιλείται από τους Μον που ζουν στη Μιανμάρ. Η Μον, όπως και η συγγενική Χμερ, αλλά σε αντίθεση με τις περισσότερες γλώσσες στη ηπειρωτική Νοτιοανατολική Ασία, δεν είναι τονική. Τα τελευταία χρόνια, η χρήση των Μον έχει μειωθεί ραγδαία, ιδίως μεταξύ των νεότερων γενιών. Πολλοί εθνοτικοί Μον είναι μονόγλωσσοι στα Βιρμανικά και η γλώσσα χαρακτηρίζεται ως "τρωτή" από την ΟΥΝΕΣΚΟ. Ο σημερινός αριθμός των ομιλητών είναι περίπου 800.000 άτομα σύμφωνα με εκτιμήσεις του 2007.

Στη Μιανμάρ, η πλειοψηφία των ομιλητών ζουν στην Πολιτεία Μον, ακολουθούμενη από κοινότητες στην περιφέρεια Τανινθάργι και πολιτεία Καγίν.

## Παραπομπές


Κατηγορία:Γλώσσες της Ταϊλάνδης
Κατηγορία:Γλώσσες της Μιανμάρ
Μπετόβεν και Ντο ελάσσονα

Στις συνθέσεις του **[[Λούντβιχ βαν Μπετόβεν]] η κλίμακα της Ντο ελάσσονα**, θεωρείται σημαντική, επιλέγοντας την εν λόγω κλίμακα όταν ήθελε να γράψει δυναμικά και συναισθηματικά φορτισμένα έργα. 

## Υπόβαθρο

Γενικότερα, εκείνη την εποχή η κλίμακα δεν χρησιμοποιούνταν αρκετά, για παράδειγμα ο Μότσαρτ, τη χρησιμοποίησε παρά ελάχιστες φορές (κυρίως όταν ήθελε να γίνει δραματικός). 

Μουσικολόγοι και ειδήμονες λένε ότι ο Μπετόβεν χρησιμοποίησε αυτόν τον οπλισμό όταν ήθελε να δώσει έναν ηρωισμό στο έργο, έναν ασυνήθιστο δυναμισμό, αλλά ένα δραματικό ύφος. 

Ο γνωστός μουσικολόγος του 19ου αιώνα, Τζορτζ Γκροβ,  είπε: «*Η κλίμακα της Ντο έλασσονα καταλαμβάνει μία σημαντική θέση στο έργο του Μπετόβεν. Στα έργα του τα οποία τη χρησιμοποίησε, με ελάχιστες εξαιρέσεις, είναι εκείνα που είναι τα πλέον γνωστά για την ομορφιά τους και τη σπουδαιότητά τους*».

## Έργα
Ακολουθεί λίστα στην οποία διαφαίνεται χαρακτηριστικά η χρησιμοποίηση της Ντο ελάσσονα. 

* Καντάτα για τον θάνατο του Αυτοκράτορα Ζοζεφ ΙΙ (1791)
* Πιάνο τρίο, Op. 1 (1793)
* Σονάτα για πιάνο Op. 10, No. 1 (1795)
* Σονάτα για πιάνο, Op. 13 "Παθητική" (1798)
* Τρίο εγχόρδων, Op. 9, No. 3 (1798)
* Κονσέρτο για πιάνο, Νο. 3 (1800)
* Κουαρτέτο εγχόρδων, Op. 18, No. 4 (1800)
* Σονάτα για βιολί, Op. 30, Νο. 2 (1802)
* 3η Συμφωνία (δεύτερο μέρος) (1803)
* 32 Variationen über ein eigenes Thema (1806)
* Coriolan-Ouvertüre or Ouvertüre zu Coriolan (1807)
* 5η Συμφωνία (1808)
* Choral Fantasy, Op. 80 (1808)
* Κουαρτέτο εγχόρδων Νο. 10, Op. 74 (1809) (το scherzo μέρος)
* Σονάτα για πιάνο No. 32, Op. 111 (1822) (τελευταία του σονάτα για πιάνο)

## Παραπομπές


## Εξωτερικοί σύνδεσμοι
* [Ο [Ντάνιελ Μπαρενμπόιμ|Μπάρενμποϊμ] στην Παθητική.] στο YouTube
* [Ο Μπάρενμποϊμ διευθύνει την [5η Συμφωνία (Μπετόβεν)|5η].] στο YouTube

ντο
Δέσπω Μπότση

μικρογραφία|260x260εσ|Η Δέσπω Μπότση έτοιμη να ανατινάξει τον πύργο του Δημουλά
Η **Δέσπω Μπότση** ήταν Σουλιώτισσα που έμεινε στην ιστορία για την αντίστασή της στα στρατεύματα του Αλή Πασά και τον ηρωικό της θάνατο -μαζί με τα γυναικόπαιδα που είχε υπό την προστασία της- στον πύργο του Δημουλά, στο χωριό Ρηνιάσα (σημ. Ριζά) του Ζαλόγγου, στις 25 Δεκεμβρίου του 1803.

## Δημοτική ποίηση
Ο ηρωισμός της Δέσπως Μπότση έχει απαθανατιστεί στο παρακάτω γνωστό δημοτικό τραγούδι:
:Αχός βαρύς ακούεται, πολλά τουφέκια πέφτουν.
:Μήνα σε γάμο ρίχνονται, μήνα σε χαροκόπι;
:Ουδέ σε γάμο ρίχνονται ουδέ σε χαροκόπι.
:H Δέσπω κάνει πόλεμο με νύφες και μ' αγγόνια.
:Αρβανιτιά την πλάκωσε στου Δημουλά τον πύργο:
:"Γιώργαινα, ρίξε τ’ άρματα, δεν είναι εδώ τo Σούλι.
:Eδώ είσαι σκλάβα του πασά, σκλάβα των Αρβανίτων".
:"Το Σούλι κι αν προσκύνησε, κι αν τούρκεψεν η Κιάφα,
:η Δέσπω αφέντες Λιάπηδες δεν έκαμε, δεν κάνει".
:Δαυλί στο χέρι άρπαξε, κόρες και νύφες κράζει:
:"Σκλάβες Τούρκων μη ζήσωμε, παιδιά μαζί μου ελάτε".
:Kαι τα φυσέκια ανάψανε, κι όλοι φωτιά γενήκαν.


## Προσωπική ζωή
Η Δέσπω (Δέσποινα) Μπότση καταγόταν από τη σουλιώτικη οικογένεια των Σεχαίων. Αδέλφια της ήταν ο Γιαννάκης, ο Γεώργιος και ο Δημήτριος Σέχος ή Καραμέτσης. Ήταν γυναίκα του Σουλιώτη οπλαρχηγού Γιωργάκη Μπότση. 

## Δράση
Η ευρύτερη οικογένεια του Γιωργάκη Μπότση είχε εγκατασταθεί στο σχεδόν παραλιακό χωριό Ρηνιάσα ήδη από το 1802, φόρου υποτελείς στον Αλή Πασά, όπου ζούσαν πλέον από τη γεωργία. Όταν όμως ξέσπασε το κυνηγητό των Σουλιωτών από τον Αλή Πασά, αμέσως μετά την απόφαση των πρώτων να εγκαταλείψουν το Σούλι και να το παραδώσουν στον πασά των Ιωαννίνων τον Δεκέμβριο του 1803, μια ομάδα από 500 περίπου Τουρκαλβανούς στρατιώτες πέρασε από τη Ρηνιάσα και επιτέθηκε στις εκεί εγκατεστημένες οικογένειες. Η Δέσπω Μπότση, αρχηγός της οικογένειας μετά τον θάνατο του συζύγου της, για να αποφύγει τους στρατιώτες και να σώσει την οικογένειά της, κλείστηκε στο κάστρο της περιοχής, το Κάστρο της Ρηνιάσας (γνωστότερο με το όνομα «Πύργος του Δημουλά»,  σήμερα αναφέρεται και ως «Κάστρο της Δέσπως») μαζί με όλες τις νύφες και τα εγγόνια της. Από εκεί, πολέμησε γενναία εναντίον των στρατιωτών, αρνούμενη να παραδοθεί. Όταν τέλειωσαν τα βόλια των όπλων, έβαλε φωτιά στον πύργο και κάηκε μαζί με την οικογένειά της.

## Παραπομπές


## Πηγές
*

Κατηγορία:1803
Κατηγορία:Σούλι
Κατηγορία:Σουλιώτισσες
Κατηγορία:Έλληνες αγωνιστές του 18ου αιώνα
Κατηγορία:Έλληνες αγωνιστές του 19ου αιώνα
ΜΦΚ Ρουζόμπεροκ

Η **ΜΦΚ Ρουζόμπεροκ** (σλοβακικά: *MFK Ružomberok*) είναι σλοβακικός ποδοσφαιρικός σύλλογος με έδρα την πόλη Ρουζόμπεροκ.

## Ιστορία
Ιδρύθηκε το 1906 και τα χρώματα του συλλόγου έχουν το παραδοσιακό λευκό, κίτρινο και κόκκινο, τα οποία επίσης εμφανίζονται στη σημαία της πόλης. Ωστόσο, ο χορηγός Mondi Group εισήγαγε νέα χρώματα το 2005: πορτοκαλί, μαύρο και άσπρο.

Το 1993 ο σύλλογος κέρδισε την άνοδο, για πρώτη φορά, στη 2η Κατηγορία Σλοβακίας και το 1997 την άνοδο στην 1η Κατηγορία. Η τροπαιοθήκη του συλλόγου παρέμενε άδεια μέχρι την εκατονταετηρίδα του, όταν το 2006 κατέκτησαν το Πρωτάθλήμα και το Κύπελλο Σλοβακίας με τη βοήθεια 21 γκολ από τον κορυφαίο σκόρερ του πρωταθλήματος, Έρικ Γέντρισεκ. Άλλοι αστέρες της ομάδας σε αυτή την επιτυχημένη σεζόν, ήταν οι Γιάν Νέζμαρ και Μάρεκ Σαπάρα. Την ομάδα προπονούσε ο Φράντισεκ Κομνάτσκι, ο οποίος τον Φεβρουάριο του 2007 πήγε στη ΦΚ ΣΚΑ Ροστόφ.http://futbal.sme.sk/clanok.asp?cl=3140191

Η κατάκτηση του πρωταθλήματος την οδήγησε στο δεύτερο προκριματικό γύρο του Τσάμπιονς Λιγκ. Εκεί αντιμετώπισαν τη σουηδική Τζουργκάρντεν, όπου έχασε τον πρώτο αγώνα με 1-0, αλλά κατάφερε να προκριθεί με συνολικό σκορ 3-2 από τους δύο αγώνες. Στον επόμενο γύρο συναντήθηκαν με την πρωταθλήτρια Ρωσίας, ΤΣΣΚΑ Μόσχας, όπου η ομάδα έχασε δέχοντας 5 γκολ, χωρίς απάντηση.

### Χρονοδιάγραμμα γεγονότων

* 1906 &nbsp; - Ιδρύθηκε ως *Rózsahegyi Sport Club* 
* 1948 &nbsp; - Συγχωνεύθηκε με τη *SBZ Ružomberok* και *τη Sokola SBZ Ružomberok* 
* 1953 &nbsp; - Μετονομάστηκε σε *DSO Iskra Ružomberok* 
* 1955 &nbsp; - Ανάκληση της συγχώνευσης και μετονομασία σε *Iskra Ružomberok* 
* 1957 &nbsp; - Μετονομάστηκε σε *TJ BZVIL Ružomberok* 
* 1989 &nbsp; - Μετονομάστηκε σε *TJ BZ Ružomberok* 
* 1992 &nbsp; - Μετονομάστηκε σε *ŠK Texicom Ružomberok* 
* 1995 &nbsp; - Μετονομάστηκε σε *MŠK Ružomberok* 
* 1996 &nbsp; - Μετονομάστηκε σε *MŠK SCP Ružomberok* , Πρωταθλητρια 2η κατηγορίας Σλοβακίας 
* 2001 &nbsp; - Πρώτη Ευρωπαϊκή πρόκριση, Κύπελλο ΟΥΕΦΑ 2001-02 
* 2003 &nbsp; - Μετονομάστηκε σε *MFK Ružomberok* 
* 2006 &nbsp; - Πρωταθλήτρια Σλοβακίας, Κυπελλούχος Σλοβακίας 
* 2006 &nbsp; - Προκριματικά του Τσάμπιονς Λιφκ, 3ος γύρος 
* 2017 &nbsp; - Προκριματικά Γιουρόπα Λιγκ, 3ος γύρος

## Διακρίσεις

### Εγχώριες

* **[[Πρωτάθλημα ποδοσφαίρου Σλοβακίας|Πρωτάθλημα Σλοβακίας]]** *(1993-)* 
** *Νικητές (1):* 2006 
* **[[Κύπελλο Σλοβακίας (ποδόσφαιρο ανδρών)|Κύπελλο Σλοβακίας]]** 
** *Νικητές (1):* 2006 
** *Φιναλίστ (2):* 2001 , 2018

#### Κορυφαίος σκόρερ Πρωταθλήματος Σλοβακίας
Από το 1993-94 

: 1 Μοιρασμένο βραβείο

## Χορηγίες

### Αποσυρθέντες αριθμοί

* **12** &nbsp; - *Concordia 1906* (ο 12ος παίχτης)

## Αποτελέσματα

### Ιστορία Πρωταθλήματος και Κυπλελλου
*Μόνο Πρωτάθλημα Σλοβακίας (1993-σήμερα)*

### Ιστορικό ευρωπαϊκών συμμετοχών

## Παραπομπές


## Εξωτερικοί σύνδεσμοι
*  
*  Ιστοσελίδα των οπαδών του MFK Ružomberok

Κατηγορία:Ιδρύσεις ποδοσφαιρικών ομάδων το 1906
Κατηγορία:Ποδοσφαιρικές ομάδες Σλοβακίας
Ευδοκία Μουζαλώνισσα Παλαιολογίνα

Η **Ευδοκία Μουζαλώνισσα Παλαιολογίνα** ήταν βυζαντινή πριγκίπισσα από την οικογένεια των Μουζαλώνων και των Παλαιολόγων.

Ήταν κόρη του Θεόδωρου Μουζάλωνα που μεγάλωσε στην αυτοκρατορική αυλή με γιαγιά από τους Παλαιολόγους, κι από μητέρα άγνωστη από την οικογένεια των Καντακουζηνών  η οποία πέθανε από χρόνια ασθένεια όταν η Ευδοκία ήταν μικρή, είχε κι έναν αδελφό που πέθανε σε μικρή νεανική ηλικία. Αναφέρεται ότι είχε πάρει καλή παιδεία και μόρφωση. Το 1293-1294 η Ευδοκία αναφέρεται σε ηλικία γάμου, λόγω του ότι ο πατέρας της την ίδια εποχή ήταν βαριά ασθενής, ανέλαβε ο αυτοκράτορας Ανδρόνικος Β΄ να την παντρέψει. 

Την αρραβώνιασε με τον αδελφό του Θεόδωρο αλλά ξεσηκώθηκαν αντιδράσεις από τον κύκλο του αυτοκράτορα, πιθανότατα λόγω της συγγένειας, μάλιστα έγινε συνέλευση αρχιερέων με την παρουσία του πατέρας της που ήταν βαριά άρρωστος χωρίς να λειφθεί απόφαση. Ο Αυτοκράτορας βλέποντας το αδιέξοδο χαλάει τον αρραβώνα και την αρραβωνιάζει εκ νέου με τον γιο του Κωνσταντίνο. Ο Κωνσταντίνος και Ευδοκία παντρεύονται το 1294 μετά τον θάνατο του πατέρα της την άνοιξη του ίδιου έτους.

Αναφέρεται ένα περιστατικό με την Ευδοκία, η οποία κάποτε υπέφερε από πόνους στο στομάχι δεν μπορούσε να φάει κι έχανε κιλά, τότε την πήγαν σε ένα προάστιο της Κωνσταντινούπολης με καθαρότερο περιβάλλον. Το προάστιο αυτό λεγόταν Μελιτιάς κι είχε μία πηγή λεγόμενη Ζωοδόχος πηγή, έλεγαν ότι το νερό της ήταν θαυματουργό κι πίνοντας από αυτό στο τέλος έγινε καλά. 

Η Ευδοκία πέθανε πριν το 1320, έμεινε πολλά χρόνια παντρεμένη με τον σύζυγο της χωρίς να αποκτήσουν παιδιά. Ο Κωνσταντίνος όμως είχε ερωτικές σχέσεις με μία υπηρέτρια της Ευδοκίας , της *Καθαρής*, με την οποία απέκτησε το μοναδικό του τέκνο τον Μιχαήλ.

## Παραπομπές


## Πηγές
* *[http://ikee.lib.auth.gr/record/135811/files/Samara.pdf Δήμητρα Σαμαρά, Θεόδωρος Μουζάλων-Βιοεγραφική μελέτηργο]*, Διδακτορική διατριβή, Θεσσαλονίκη 2014, που διανέμεται με άδεια (CC BY-SA 4.0)
*  Κυρρής, Κωνσταντίνος (1981, Πανεπιστήμιο Ιωαννίνων), ''Η πρώτη φάσις της έριδος των δύο Ανδρονίκων'', που διανέμεται με άδεια (CC BY-SA 4.0)

Κατηγορία:Βυζαντινοί του 13ου αιώνα
Κατηγορία:Βυζαντινοί του 14ου αιώνα
Ευδοκια
Ευδοκια
Τζατσίντο Μενόττι Σερράτι

Ο **Τζατσίντο Μενόττι Σερράτι** (*Giacinto Menotti Serrati*, 25 Νοεμβρίου 1872 – 10 Μαΐου 1926) ήταν Ιταλός κομμουνιστής πολιτικός. Γεννήθηκε στην κωμόπολη Σποτόρνο, στην Επαρχία Σαβόνα της Ιταλίας, και πέθανε στην κωμόπολη Άσσο, κοντά στο Κόμο.

Ο Μενόττι Σερράτι ήταν μέλος της ηγετικής ομάδας  του Ιταλικού Σοσιαλιστικού Κόμματος (PSI) και αρχισυντάκτης της εφημερίδας του *[[Αβάντι!]]*, διαδεχόμενος σε αυτή τη θέση τον Μπενίτο Μουσολίνι το 1914. Κατά τη διάρκεια του Α΄ Παγκόσμιου Πολέμου, ώθησε το κόμμα προς τα αριστερά.

Ο Τζατσίντο Μενόττι Σερράτι υπήρξε δραστήριο μέλος του Κινήματος του Τσίμερβαλντ και, μετά την Οκτωβριανή Επανάσταση το 1917, ενέταξε το PSI στην Κομιντέρν. Κατά το Β΄ Συνέδριο της Κομιντέρν, στη Μόσχα το 1920, ο Σερράτι ήταν μέλος της Προεδρεύουσας Επιτροπής του και εκλέχθηκε στην Εκτελεστική Επιτροπή της Κομιντέρν. Ωστόσο το 1921 αντιτάχθηκε στην απόφασή της να διακόψει τις σχέσεις με τους ρεφορμιστές και παρέμεινε αρχηγός του Ιταλικού Σοσιαλιστικού Κόμματος μετά την απόσχιση από αυτό του Ιταλικού Κομμουνιστικού Κόμματος.

Αλλάζοντας όμως και πάλι στάση το 1924, οδήγησε την αριστερή πτέρυγα του PSI σε συγχώνευση με το Ιταλικό Κομμουνιστικό Κόμμα, εκλεγόμενος μέλος της Κεντρικής Επίτροπής του δεύτερου.

## Παραπομπές


## Πηγές
* Alessandro Natta: *Serrati, Vita e lettere di un rivoluzionario*, Editori Riuniti, Ρώμη 2001, ISBN 978-8835950950

Κατηγορία:Ιταλοί κομμουνιστές
Κατηγορία:Ιταλοί πολιτικοί του 20ού αιώνα
Κατηγορία:Ιταλοί δημοσιογράφοι
Καθεδρικός ναός της Μεσσίνας

O **Καθεδρικός ναός της Μεσσήνας**, (), είναι ναός στη Μεσσίνα της Σικελίας. Αναφέρεται και ως  βασιλική της Μεσσίνας ή μητροπολιτικός ναός της Μεσσίνας και είναι αφιερωμένος στην Κοίμηση (Ανάληψη) της Παναγίας. Ήταν η καθέδρα του επισκόπου της Μεσσίνας ως το 1986, οπότε έγινε η αρχιεπισκοπή της Μεσσίνα-Λιπάρι-Σάντα Λουτσία ντελ Μέλα. 

Το 1947 ο Πάπας Πίος ΙΒ΄ χορήγησε στο ναό τη θέση της "μικρής βασιλικής". 

Το τωρινό κτήριο είναι το τελικό αποτέλεσμα ανακατασκευών στο αρχικό κτήριο του 12ου αι., ιδιαίτερα μετά τον καταστρεπτικό σεισμό του 1908 και τις βαριές ζημίες, που συνέβησαν στον Β΄ Παγκόσμιο Πόλεμο. Είναι ρωμανικού ρυθμού, όμως οι θύρες της πρόσοψης και τα παράθυρα του κωδωνοστασίου έχουν οξυκόρυφο το τόξο του επάνω μέρους τους, ένα χαρακτηριστικό στην αρχιτεκτονική του 12ου αι. στη Σικελία. Ο πύργος του ωρολογίου έχει το μεγαλύτερο αστρονομικό ωρολόγιο του κόσμου: δύο άγγελοι κρούουν δύο καμπάνες, ανάμεσά τους ένας μεγάλος κόκορας λαλεί τρεις φορές, μετά πιο επάνω ένας χρυσός λέων βρυχάται· σε πιο κάτω επίπεδα ένα ομοίωμα του ναού αναδύεται, βοσκοί περνούν μπροστά από το βρέφος-Χριστό και τους γονείς του και τέλος απόστολοι περνούν μπροστά από μία όρθια Παναγία. Οι κινήσεις κρατούν 12'.

Η βασιλική έχει τρία κλίτη, που απολήγουν στα ανατολικά σε ημιθόλια. Αυτά είναι και τα μόνα σημεία με ψηφιδωτό διάκοσμο Βυζαντινής τέχνης: το ημιθόλιο του κεντρικού κλίτους έχει τον Χριστό ένθρονο, εκατέρωθεν του Χριστού δύο αρχάγγελοι, η Παναγία και ο Ιωάννης ο Βαπτιστής. Στο επάνω μέρος είναι τα σύμβολα του σταυρικού πάθους μέσα σε κύκλο, ανάμεσα σε δύο χερουβείμ. Το θέμα είναι η "ετοιμασία του θρόνου", όπως και στο Παλατινό Παρεκκλήσιο του Παλέρμο. Μεταξύ του Χριστού και των αρχαγγέλων βρίσκονται γονυπετείς σε μικρότερη κλίμακα ο Φρειδερίκος Β΄ της Σικελίας (αριστερά), ο πρωτότοκος γιος του Πέτρος Β΄ της Σικελίας (δεξιά) και ο δευτερότοκος Γουλιέλμος Β΄ δούκας των Αθηνών (αριστερά), από τον Οίκο της Βαρκελώνης. Επιγραφές: IC XC, O ΩΝ, ΑΡΧ. ΜΙΧΑ., ΑΡΧ. ΓΑΒΡ. ΜΤΡ ΘΟΥ, Ο ΑΓ. IΩ. Ο ΒΑΠΤ. FRIDERICUS REX, PETRUS REX, GULIELMUS. Ο Χριστός κρατά Ευαγγέλιο με το εξής κείμενο: "Δεύτε προς με πάντες οι κοπιώντες και πεφορτισμένοι καγώ αναπαύσω υμάς" (Ματθ. 11:28). Το κάτω μέρος του τοίχου του ιερού βήματος έχει ορθομαρμαρώσεις.

## Αναφορές


## Πηγές
* Μedia related to Messina Cathedral at Wikimedia Commons
* Campanile del Duomo di Messina; spettacolo delle ore 12

## Πινακοθήκη

File:Duomo di Messina 03.JPG
File:Sommer, Giorgio (1834-1914) - n. 4722 - Cattedrale di Messina - Cornell university website.jpg
File:Sommer, Giorgio (1834-1914) - n. 1743 - Messina - Cattedrale.jpg
File:Messina Cathedral - Centenary of 1908 Messina Earthquake (3).jpg
File:Messina Cathedral - Centenary of 1908 Messina Earthquake - 28 December 2008 (4).jpg
File:Messina Cathedral - Centenary of 1908 Messina Earthquake - 28 December 2008 (11).jpg


Κατηγορία:Κτίρια και κατασκευές στην Σικελία
Κατηγορία:Εκκλησίες στην Ιταλία
Ελιότ Βασαμιγιέ

Ο **Ελιότ Βασαμιγιέ** (γαλλ. *Eliot Vassamillet*, γενν. 29 Δεκεμβρίου 2000) είναι Βέλγος τραγουδιστής που εκπροσώπησε το Βέλγιο στον Διαγωνισμό Τραγουδιού της Eurovision 2019 στο Τελ Αβίβ του Ισραήλ. Επιλέχθηκε εσωτερικά. Το τραγούδι του συνέθεσε και έγραψε ο Πιερ Ντυμουλέν, που προηγουμένως έγραψε το «City Lights» για την Blanche, το οποίο τερμάτισε 4ο στη Eurovision του 2017.

Το 2018 εμφανίστηκε στην έβδομη σεζόν του *The Voice Belgique*, με μέντορα τον Σλιμάν Νεμπσί. Το τραγούδι "Wake Up" έλαβε μέρος στον πρώτο ημιτελικό αλλά αποκλείστηκε από τον τελικό.

## Παραπομπές


Κατηγορία:Βέλγοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Βέλγιο
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Ντάνκαν Λόρενς

Ο **Ντούνκαν ντε Μόορ** (*Duncan de Moor* ; 11 Απριλίου 1994), γνωστός επαγγελματικά ως **Ντάνκαν Λόρενς**, είναι Ολλανδός τραγουδιστής που, εκπροσωπώντας την  στη Eurovision 2019 στο Τελ Αβίβ του Ισραήλ, κέρδισε το διαγωνισμό με το τραγούδι "Arcade".

## Καριέρα
Γεννήθηκε στο Σπαϊκενίσε και μεγάλωσε στο Χελεφέτσλουις. Ξεκίνησε τη μουσική του καριέρα στην Ακαδημία του Ροκ στο Τίλμπουρχ, όπου συμμετείχε σε αρκετές σχολικές μπάντες. Αποφοίτησε από εκεί το 2017. Συμμετείχε στην πέμπτη σεζόν του *The Voice of Holland*, στην ομάδα της Ίλσε ΝτεΛάνγκε. Μαζί με τον Τζιχάντ Ραχμούνι, έγραψε το τραγούδι "Closer" για το άλμπουμ του ντουέτου TVXQ της K-pop μουσικής *New Chapter #1: The Chance of Love* (2018).

Στις 18 Μαΐου 2019, ο Ντάνκαν Λόρενς κέρδισε τον Διαγωνισμό Τραγουδιού της Eurovision 2019 στο Τελ Αβίβ του Ισραήλ με 492 πόντους από 41 επιτροπές και την ψήφο του κοινού. Οι επιτροπές του έδωσαν 231 πόντους ενώ η ψήφος του κοινού του έδωσε 261 πόντους. Έλαβε 27 πόντους περισσότερους από την Ιταλία και 123 πόντους περισσότερους από τη Ρωσία, οι οποίες κατέκτησαν τη δεύτερη και την τρίτη θέση αντίστοιχα.

## Προσωπική ζωή
Σε μια συνέντευξη τύπου λίγο πριν τον τελικό της Eurovision, ο Λόρενς αποκάλυψε ότι είναι αμφιφυλόφιλος: "Είμαι περισσότερα από ένας απλός καλλιτέχνης. Είμαι ένας άνθρωπος, ένας ζωντανός οργανισμός, είμαι αμφιφυλόφιλος, είμαι μουσικός. Και είμαι περήφανος που είχα την ευκαιρία να δείξω τι είμαι και ποιος είμαι".

## Παραπομπές


## Εξωτερικοί σύνδεσμοι

* 
* Ντάνκαν Λόρενς στη Eurovision

Κατηγορία:Ολλανδοί τραγουδιστές
Κατηγορία:Διαγωνισμός Τραγουδιού Eurovision 2019
Κατηγορία:Νικητές Διαγωνισμού Τραγουδιού Eurovision
Μίκι Νούνιεζ

Ο **Μιγκέλ "Μίκι" Νούνιεζ Πόζο** (γ. 6 Ιανουαρίου 1996) είναι Ισπανός τραγουδιστής που εκπροσώπησε την Ισπανία στη Eurovision 2019 στο Τελ Αβίβ του Ισραήλ με το τραγούδι "La venda", το οποίο ήρθε στην 22η θέση με 54 βαθμούς. 

Το 2018, έλαβε μέρος στη δέκατη σεζόν του τηλεοπτικού ριάλιτι σόου *Operación Triunfo*, όπου τερμάτισε στην 6η θέση.

## Καριέρα
### 2018-σήμερα: Operación Triunfo και Διαγωνισμός Τραγουδιού Eurovision
Πριν από την εκπομπή *Operación Triunfo*, ο Μίκι σπούδασε κιθάρα και πιάνο, καθώς και έχει πτυχίο διοίκησης. Ήταν επίσης τραγουδιστής του συγκροτήματος Dalton Bang, με το οποίο ταξίδεψε στην Καταλονία. Το 2018, ο Μίκι πέρασε από οντισιόν για τη δέκατη σεζόν της εκπομπής Operación Triunfo, όντας ένας από τους 18 διαγωνιζόμενους που επιλέγει για τον τελικό του διαγωνισμού, όπου και τερμάτισε στην έκτη θέση.

Ο Μίκι ήταν τότε ένας από τους 13 διαγωνιζόμενους της εκπομπής *Operación Triunfo* που κατέθεσαν τραγούδια για την επιλογή τραγουδιού της Ισπανίας για τη Γιουροβίζιον του 2019. Του δόθηκαν συνολικά τρία τραγούδια: «Nadie se Salva», ένα ντουέτο με την Ναταλία Λακουνζα, και τα μεμονωμένα τραγούδια "El equilibrio" και "La venda". Ενώ το "El equilibrio" απέτυχε να προκριθεί, τα "Nadie se salva" και "La venda" προχώρησαν στο διαγωνισμό πρόκρισης για την Γιουροβίζιον, καθιστώντας τον, και τη Λακουνζα, τους μοναδικούς διαγωνιζόμενους με περισσότερα από ένα τραγούδια για να εμφανιστούν στον τελικό. Στις 20 Ιανουαρίου 2019, ο Μίκι επιλέχθηκε με ψήφο του κοινού να εκπροσωπήσει την Ισπανία στον Διαγωνισμό Τραγουδιού της Eurovision 2019 με το "La venda". Στον διαγωνισμό κατέλαβε την 22η θέση με 54 βαθμούς.

## Δισκογραφία
### Σίνγκλς
*"La venda"
*"Nadie se salva" (Miki & Natalia Lacunza)

### Επιλεγμένες κυκλοφορίες από το Operación Triunfo 2018
*"El ataque de las chicas cocodrilo" (Miki & Carlos Right)

## Παραπομπές


## Εξωτερικοί σύνδεσμοι
* 

Κατηγορία:Ισπανοί τραγουδιστές
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Διαγωνισμός Τραγουδιού Eurovision 2019
La venda

Το **La venda** είναι τραγούδι του Ισπανού τραγουδιστή Μίκι και γραμμένο από την Αντριά Σαλάς, ο οποίος είναι ο κύριος τυμπανιστής στο συγκρότημα La Pegatina, το οποίο έχει προταθεί για βραβείο Grammy στην κατηγορία Λάτιν. Το τραγούδι εκπροσώπησε την Ισπανία στον  στο Τελ Αβίβ και ήρθε 22ο με 54 πόντους.

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Τραγούδια στον διαγωνισμό τραγουδιού της Eurovision
Αμάραντα Κιλκίς

*Για οικισμό με το ίδιο όνομα δείτε το λήμμα: [[Αμάραντα Ροδόπης]]*

Τα **Αμάραντα ** είναι ημιορεινό χωριό του Δήμου Κιλκίς στην Κεντρική Μακεδονία σε υψόμετρο 220 μέτρα.

## Γεωγραφικά - ιστορικά στοιχεία
Τα Αμάραντα βρίσκονται ανατολικά της λίμνης Δοϊράνης, κοντά στα σύνορα της Ελλάδας με τη Βόρεια Μακεδονία. Είναι κτισμένα στους δυτικούς πρόποδες του όρους Δύσωρον (τμήμα των Κρουσσίων Ορέων), ανατολικά της Εθνικής Οδού Θεσσαλονίκης - Δοϊράνης (65) ανάμεσα στον Άγιο Χαράλαμπο (βόρεια) και το Δροσάτο (νότια). Απέχουν περίπου 27 χιλιόμετρα Β.-ΒΔ. από την πόλη του Κιλκίς και 73 χιλιόμετρα Β.-ΒΔ. από τη Θεσσαλονίκη. Οι κάτοικοί του είναι Θράκες από την Ανατολική Θράκη (τα χωριά Σαράι και Αγαλάν της περιοχής Τσατάλτζας) και Πόντιοι πρόσφυγες που ήρθαν το 1920-21 από τον Καύκασο (από το χωριό Σάντα της περιοχής Καμισλίου). Στις 8 Απριλίου 1941, κατά τη Γερμανική εισβολή, Έλληνες στρατιώτες πολέμησαν εναντίον των Γερμανών με αποτέλεσμα να σκοτωθούν 8 Έλληνες και 17 Γερμανοί.

## Ονομασία - διοικητικά στοιχεία
Το χωριό παλιότερα ονομαζόταν **Σούρλοβο** και έτσι αναφέρεται το 1919, μετά την απελευθέρωση του 1913, στο ΦΕΚ 48Α-05/03/1919 να ορίζεται έδρα της ομώνυμης κοινότητας. Μετονομάστηκε σε Αμάραντα το 1927. Σύμφωνα με το πρόγραμμα Καλλικράτης, μαζί με τον Άγιο Χαράλαμπο αποτελούν την τοπική κοινότητα Αμάραντων  που ανήκει στη δημοτική ενότητα Δοϊράνης του δήμου Κιλκίς και σύμφωνα με την απογραφή 2021 έχει πληθυσμό 182 κατοίκους. Η τοπική κοινότητα Αμαράντων είναι χαρακτηρισμένη ως αγροτικός πεδινός οικισμός, με έκταση 30,822 χμ² (2011). Η δημοτική κοινότητα Αμαράντων, με την απογραφή του 2021 είχε πληθυσμό 265 κατοίκους.

### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Ακρίτας Κιλκίς

*Για οικισμό με το ίδιο όνομα δείτε το λήμμα: [[Ακρίτας Φλώρινας]]*

Ο **Ακρίτας** είναι ημιορεινό χωριό του Δήμου Κιλκίς στην Κεντρική Μακεδονία σε υψόμετρο 220 μέτρα.

## Γεωγραφικά - ιστορικά στοιχεία
Ο Ακρίτας βρίσκεται νότια της λίμνης Δοϊράνης, πολύ κοντά στα σύνορα της Ελλάδας με τη Βόρεια Μακεδονία και είναι κτισμένο δυτικά της ΕΟ Θεσσαλονίκης - Δοϊράνης. Απέχει 25,5 χλμ. ΒΔ. από την πόλη του Κιλκίς και 71,5 χλμ. Β.-ΒΔ. από τη Θεσσαλονίκη.

Μετά τους Βαλκανικούς πολέμους, στο χωριό εγκαταστάθηκαν Σαρακατσάνοι και μετά το 1922, εγκαταστάθηκαν Πόντιοι πρόσφυγες από την Κερασούντα του Εύξεινου Πόντου. Σύμφωνα με τα στοιχεία της Επιτροπής Αποκαταστάσεως Προσφύγων (ΕΑΠ) από το έτος 1928, στο χωριό εγκαταστάθηκαν 86 οικογένειες, με συνολικά 293. Το 1936 ήρθαν πρόσφυγες από τα Σούρμενα της ανατολικής Τραπεζούντας. Παλιότερα ονομαζόταν **Βλαδάγια** και έτσι αναφέρεται το 1919, μετά την απελευθέρωση, στο ΦΕΚ 48Α-05/03/1919 να προσαρτάται στην τότε κοινότητα Βλαδάγιας. Μετονομάστηκε σε Ακρίτας το 1926. Σύμφωνα με το πρόγραμμα Καλλικράτης  αποτελεί την τοπική κοινότητα Ακρίτα που ανήκει στη δημοτική ενότητα Δοϊράνης του δήμου Κιλκίς και σύμφωνα με την απογραφή 2021 είναι χαρακτηρισμένη ως αγροτικός πεδινός οικισμός, έχει έκταση 19,049 χμ² και πληθυσμό 110 κατοίκους.
## Πληθυσμός

## Προσωπικότητες

*Ιεζεκιήλ Κεφαλάς, Επίσκοπος Δέρβης, Βοηθός Επίσκοπος Αρχιεπισκοπής Αυστραλίας.

## Εξωτερικοί σύνδεσμοι

* Αρχειακό και οπτικοακουστικό υλικό ερευνών από τον ιστότοπο http://repository.academyofathens.gr
* Μουσείο «Γρηγόρη Αυξεντίου»  στον Ακρίτα Κιλκίς από τον ιστότοπο http://www.pontos-news.gr 

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Μπακογιάννης

Το ελληνικό επώνυμο **Μπακογιάννης** μπορεί να αναφέρεται σε κάποιο από τα εξής πρόσωπα:
* Βασίλης Μπακογιάννης (γενν. 1976), βετεράνος ποδοσφαιριστής
* Γεώργιος Μπακογιάννης (θάν. 1821), αγωνιστής στην Επανάσταση του 1821
*Ευθύμιος Μπακογιάννης (γενν. 1975) Πανεπιστημιακός και Πολιτικός
* Κώστας Μπακογιάννης (γενν. 1978), πολιτικός της Τοπικής Αυτοδιοίκησης
* Νίκος Μπακογιάννης (γενν. 1937), ηθοποιός, αδελφός του Παύλου
* Παύλος Μπακογιάννης (1935-1989), δημοσιογράφος και βουλευτής

## Δείτε επίσης
* Μπακογιάννη

Κατηγορία:Ελληνικά επώνυμα
Μπακογιάννη

Το ελληνικό επώνυμο **Μπακογιάννη** μπορεί να αναφέρεται σε κάποιο από τα εξής πρόσωπα:

* Νίκη Μπακογιάννη (γενν. 1968), αθλήτρια του στίβου (του άλματος εις ύψος)
* Ντόρα Μπακογιάννη (γενν. 1954), πολιτικός

## Δείτε επίσης
* Μπακογιάννης

Κατηγορία:Ελληνικά επώνυμα
Μανώλης Σάλιακας

Ο **Μανώλης Σάλιακας** (γεννημένος στις 12 Σεπτεμβρίου 1996, Ηράκλειο) είναι διεθνής Έλληνας ποδοσφαιριστής, ο οποίος αγωνίζεται ως δεξιός πλάγιος αμυντικός για την ΦΚ Ζανκτ Πάουλι.

## Σταδιοδρομία σε συλλόγους
Ξεκίνησε την ποδοσφαιρική του σταδιοδρομία από την ακαδημία νέων του Εργοτέλη, ομάδα της πόλης που γεννήθηκε, ενω το 2012 κατεκτησε το πανελληνιο πρωταθλημα Λυκείων με το 7ο αθλητικό ΕΤΑΔ Ηρακλείου.  Ήδη διεθνής με την Εθνική Παίδων Ελλάδας, εντοπίστηκε από τους ανιχνευτές ταλέντων του Ολυμπιακού, οι οποίοι κανόνισαν τη μεταγραφή του στους πρωταθλητές της Σούπερ Λιγκ το χειμώνα του 2013.

Στις 10 Αυγούστου 2016, εντάχθηκε με μονοετή δανεισμό στην Καρμιώτισσα Πάνω Πολεμιδιών.

Στις 27 Αυγούστου 2017, ανακοινώθηκε ο δανεισμός του στον Α.Ο. Χανιά - Κισσαμικό.

Στις 12 Ιουλίου 2019, υπέγραψε διετές συμβόλαιο με τη Λαμία, όπου εντάχθηκε με ελεύθερη μεταγραφή.

Στις 31 Ιουλίου 2020 υπέγραψε στον ΠΑΣ Γιάννινα.

Στις 18 Μαΐου 2022 ο Μανώλης Σάλιακας υπέγραψε συμβόλαιο συνεργασίας τριών ετών με την γερμανική ΦΚ Ζανκτ Πάουλι που αγωνίζεται στην Μπουντεσλίγκα.

## Εθνικές ομάδες
Τον Ιούνιο του 2021 χρίστηκε διεθνής με την Εθνική Ελλάδας περνώντας ως αλλαγή στο 79' στο φιλικό ματς με το Βέλγιο (1-1). Έχει συμμετοχές με όλες τις «μικρές» Εθνικές Ελλάδας. Με την Εθνική U17, 8 συμμετοχές και 1 γκολ, με την Εθνική U18, 4 συμμετοχές, με την Εθνική Νέων, 17 συμμετοχές και 1 γκολ και με την Εθνική Ελπίδων, 13 συμμετοχές και 3 γκολ.

## Διακρίσεις

; Ολυμπιακός 

* Σούπερ Λιγκ (4): 2012-13, 2013-14 , 2014-15 , 2015-16 
* Κύπελλο Ελλάδας (2): 2012-13, 2014-15

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Καρμιώτισσας Πάνω Πολεμιδιών
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΑΟ Χανίων-Κισσαμικού
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Ζανκτ Πάουλι
Γιαννουκάκης

Το ελληνικό επώνυμο **Γιαννουκάκης** μπορεί να αναφέρεται σε κάποιο από τα εξής πρόσωπα:

* Δημήτρης Γιαννουκάκης (1898-1991), ζωγράφος και χαράκτης
* Δημήτρης Γιαννουκάκης (1899-1974), χρονογράφος, συγγραφέας και μεταφραστής
* Μιχαήλ Γιαννουκάκης (1868–1944), θεατρικός συγγραφέας και μεταφραστής

Κατηγορία:Ελληνικά επώνυμα
Σαν (αποσαφήνιση)

Ο όρος **Σαν** μπορεί να αναφέρεται σε:

* Γλώσσα Σαν
* Πολιτεία Σαν
* Σημαία της Πολιτείας Σαν
Μαρία της Τραπεζούντας

Η **Μαρία Μεγάλη Κομνηνή**, γνωστή σαν Μαρία της Τραπεζούντας, ήταν βυζαντινή αυτοκράτειρα από την Οικογένεια των Κομνηνών και των Παλαιολόγων. 

Ήταν μία από τις τρεις κόρες του Αλεξίου Δ΄ αυτοκράτορα της Τραπεζούντας και της Θεοδώρας Καντακουζής. Τον Σεπτέμβριο του 1427, η Μαρία παντρεύτηκε τον Ιωάννη Παλαιολόγο στην Κωνσταντινούπολη, έχοντας φθάσει με πλοίο από την Τραπεζούντα την τελευταία ημέρα του Αυγούστου. Το συνοικέσιο συμφωνήθηκε μέσω πρεσβευτών που είχαν σταλεί από την Κωνσταντινούπολη το προηγούμενο έτος. Ο Γεώργιος Σφραντζής την περιγράφει ως Μαρία Κομνηνή, κόρη του Αλεξίου του Αυτοκράτορα της Τραπεζούντας, και θέτει την τελετή στο έτος 6936 του βυζαντινού ημερολογίου.

Τα Εκκλησιαστικά Χρονικά την ονομάζουν Μαρία Κατακουζηνή, από το επώνυμο της μητέρας της, και εκθειάζουν την εξαιρετική της ομορφιά η οποία προκάλεσε τον Ιωάννη να την αγαπήση. Ο γάμος τους από τον Πατριάρχη Ιωσήφ καταγράφηκε στην ιστορία του Δούκα, που απλά την ονομάζει τη Μαρία, κόρη του Αλεξίου Κομνηνού, Αυτοκράτορα της Τραπεζούντας.

Ο Bertrandon de la Brocquière, ο οποίος την είδε στην Κωνσταντινούπολη το 1432, εξήρε επίσης την ομορφιά της, λέγοντας ότι ήταν τόσο όμορφη που δεν χρειαζόταν να καν να βαφτεί. Ο Ισπανός ταξιδιώτης Πέρο Τάφουρ γνώρισε τη Μαρία τον Νοέμβριο του 1437 όταν επισκέφτηκε την Κωνσταντινούπολη και μας έδωσε μια ματιά στην καθημερινότητά της. Κατά τη διάρκεια της παραμονής του στην Κωνσταντινούπολη, ο Ταφούρ διαπίστωσε ότι συχνά πήγαινε για κυνήγι στην παρακείμενη ύπαιθρο, είτε μόνος της είτε με τον αυτοκράτορα. Προσθέτει ότι ο ίδιος συναντήθηκε στην Μυτιλήνη με τον αδελφό της Αλέξανδρο, που ζούσε εξόριστος στην πόλη, και δεν είχαν καλές σχέσεις. Όταν ο Περό Ταφούρ επέστρεψε στην Κωνσταντινούπολη λίγους μήνες αργότερα, ζήτησε να παρουσιαστεί στον αυτοκράτορα όπου ήταν παρόντες η Μαρία και ο Αλέξανδρος.

Ο γάμος της Μαρίας με τον Ιωάννη διήρκεσε δώδεκα χρόνια, αλλά δεν απέκτησαν παιδιά. Ο Σφρατζής καταγράφει την ημερομηνία του θανάτου της, ενώ ο Ιωάννης ήταν μακριά στην Ιταλία στην σύνοδο της Φλωρεντίας. Ο βυζαντινολόγος Στήβεν Ράνσιμαν απέδωσε τον θάνατό της στην πανούκλα. [10] Τότε θάφτηκε στην μονή του Παντοκράτορα στην Κωνσταντινούπολη. Ο Ιωάννης Ευγενικός, αδελφός του Μάρκου Ευγενικού της Εφέσου, συνέθεσε ένα θρήνο για το θάνατό της. Μετά τον θάνατο της Μαρίας ο Ιωάννης δεν παντρεύτηκε ποτέ και πέθανε άτεκνος στις 31 Οκτωβρίου 1448. Τον διαδέχτηκε ο νεώτερος αδελφός του Κωνσταντίνος ΙΑ΄, ο οποίος ήταν ο τελευταίος αυτοκράτορας. Ο Κωνσταντίνος ήταν χήρος όταν ανέβηκε στο θρόνο και δεν παντρεύτηκε ξανά, αφήνοντας τη Μαρία ως τελευταία αυτοκράτειρα της Βυζαντινής αυτοκρατορίας.

## Παραπομπές


Κατηγορία:Βυζαντινοί του 15ου αιώνα
Μαρια
Μαρια
Κατηγορία:Σύζυγοι Βυζαντινών Αυτοκρατόρων
Κατηγορία:Πρόσωπα της Αυτοκρατορίας της Τραπεζούντας
Γιαλαμάς

Το επώνυμο **Γιαλαμάς/Γιαλαμά** πιθανόν αναφέρεται στους:
* Ασημάκης Γιαλαμάς (1909–2004), Έλληνας δημοσιογράφος, θεατρικός συγγραφέας και σεναριογράφος
* Δημήτρης Γιαλαμάς (1960–…), Έλληνας φιλόλογος και ποιητής
* Οδυσσέας Γιαλαμάς (…–1898), Έλληνας δημοσιογράφος και συγγραφέας

Κατηγορία:Ελληνικά επώνυμα